Педагогикалық әдеп жөніндегі кеңестің қызметі
Кезеңі: 2026 жыл, ІІІ тоқсан 

2026 жылдың 3-тоқсанында Абай облысының білім саласында сапаны қамтамасыз ету департаменті жанындағы Педагогикалық әдеп жөніндегі кеңес өз қызметін Қазақстан Республикасының қолданыстағы заңнамаларына, оның ішінде «Педагог мәртебесі туралы» Қазақстан Республикасының Заңына және Педагогтік әдеп ережелеріне сәйкес жүзеге асырды.
 Кеңес қызметінің негізгі бағыттары педагогтердің педагогикалық әдеп нормаларын сақтауын қамтамасыз ету, педагогтердің құқықтары мен міндеттерін түсіндіру, педагогикалық әдеп нормаларын бұзудың алдын алу, сондай-ақ білім беру ұйымдарында қолайлы моральдық-психологиялық ахуалды қалыптастыруға бағытталды.
 2026 жылғы 30 қыркүйекте Педагогикалық әдеп жөніндегі кеңестің №3 отырысы онлайн форматта (Zoom платформасы арқылы) өткізілді.
 Кеңес төрайымы Педагогикалық әдеп жөніндегі кеңес құрамына өзгеріс енгізу қажеттігін түсіндірді. Педагогикалық әдеп жөніндегі кеңес құрамының мүшесі Буркенов Наркен Советканович жұмыс орнының ауысуына байланысты кеңестің құрамынан шығу бойынша берген өтініші негізінде оның орнына Кеңес құрамына – «Өрлеу» БАҰО АҚ КДИ Абай облысы бойынша филиалының өкілдігі басшысы Муратханова Асель Архашевна, сондай-ақ, кеңес құрамының мүшесі Курманова Айжан Абзалиевнаның жұмыс орнының ауысуына байланысты кеңестің құрамынан шығу бойынша берген өтініші негізінде оның орнына Амерханова Макия Кобентаевна енгізілді. Абай облысы білім басқармасының Инновациялық әдістемелік орталығының  Инновациялық білім беру бөлімінің басшысы Толеубаева Гаухар Толеубаевна  жұмыс орнының ауысуына байланысты кеңестің құрамынан шығу бойынша берген өтініші негізінде оның орнына Кеңес құрамына Муканова Гульнара Тургалиевна  тағайындалды. Кеңес хатшысы Садыкова Гульнур Нурсеитовна декреттік демалысқа шығуына байланысты (2026 жылдың 4 қыркүйегі №12д ) жалпы конкурс қорытындысымен қабылданған Берикканова Махаббат Асылбековна (2026 жылдың 21 қыркүйегі №5жқ) тағайындалды. Аталған өзгерістер тиісті бұйрықпен бекітіліп, қатысушыларға таныстырылды.
Кеңес мүшелері «Педагог мәртебесі туралы» Қазақстан Республикасы Заңының нормалары мен Педагогтік әдеп ережелерін сақтау, педагогтердің құқықтары мен міндеттерін түсіндіру, педагогикалық әдеп нормаларын бұзудың алдын алу мәселелерін талқылады. Отырыс барысында педагогтер арасында түсіндіру жұмыстарын жүйелі түрде жүргізу, педагогикалық әдеп талаптарын сақтау бойынша профилактикалық іс-шараларды ұйымдастыру және ұжымда қолайлы моральдық-психологиялық ахуалды қалыптастыру қажеттігі атап өтілді. 
Педагогикалық әдеп нормаларын бұзудың алдын алу бойынша ұсынымдар мен ұсыныстар болмады.
Жалпы, 2026 жылдың 3-тоқсанында Педагогикалық әдеп жөніндегі кеңестің қызметі педагогикалық әдеп нормаларын сақтау, олардың бұзылуының алдын алу, педагогтер арасында түсіндіру жұмыстарын жүргізу және педагогтердің кәсіби мәдениетін арттыру бағыттарына арналды.
 Кеңес отырысында қаралған мәселелер бойынша тиісті шешімдер қабылданып, алдағы кезеңге арналған жұмыстардың негізгі бағыттары айқындалды.




Педагог мәртебесі туралы» Қазақстан Республикасы Заңының 6-бабы талаптарының сақталуына қатысты Департамент қызметі туралы ақпарат

Есепті кезеңде «Педагог мәртебесі туралы» Қазақстан Республикасы Заңының 6-бабы талаптарының сақталмауына қатысты Педагогикалық әдеп жөніндегі кеңесте қаралуға жататын фактілер анықталған жоқ.
Осыған байланысты аталған мәселе бойынша Педагогикалық әдеп жөніндегі кеңестің отырыстары өткізілген жоқ.

